**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 20.06.2020, ora 08.00 – 21.06.2020, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 21.06.2020, ora 07.00**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 20.06.2020, la ora 11:30, **Avertizarea Hidrologică nr. 18 – COD GALBEN / COD PORTOCALIU / COD ROȘU**, valabilă în intervalul *20.06.2020 ora 12:00 – 22.06.2020 ora 24:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri, pe unele râuri din bazinele hidrografice: *Tisa, Vişeu, Iza, Tur, Someş, Crasna, Ier, Barcău, Crişul Repede, Crişul Negru, Crişul Alb, Mureş, Bega Veche, Bega, Timiş, Bârzava, Moraviţa, Caraş, Nera, Cerna, afluenţii mici ai Dunării aferenţi sectorului amonte S.H. Drobeta Tr. Severin, Jiu, Olt, Argeş, Ialomiţa, Siret, Prut şi râurile din Dobrogea*, cu posibile depăşiri ale **COTELOR DE APĂRARE.**

Această **Avertizare Hidrologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, CONSTANŢA, COVASNA, DÂMBOVIŢA, GALAȚI, GORJ, HARGHITA, HUNEDOARA, IALOMIŢA, IAŞI, MARAMUREŞ, MEHEDINŢI, MUREŞ, NEAMŢ, PRAHOVA, SĂLAJ, SATU MARE, SIBIU, SUCEAVA, TIMIŞ, TULCEA, VÂLCEA, VASLUI și VRANCEA (34 prefecturi) - COD GALBEN*;

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, CONSTANŢA, COVASNA, DÂMBOVIŢA, GALAȚI, HARGHITA, HUNEDOARA, IAŞI, MARAMUREŞ, MEHEDINŢI, MUREŞ, NEAMŢ, SĂLAJ, SATU MARE, SIBIU, SUCEAVA, TIMIŞ, TULCEA, VÂLCEA, VASLUI și VRANCEA (31 prefecturi) - COD PORTOCALIU;*

- către prefecturile județelor: *HARGHITA, MUREŞ și TIMIŞ (3 prefecturi) - COD ROȘU.*

**RÂURI**

**Debitele au fost, în general, în creștere,** ca urmare a precipitaţiilor căzute în interval şi propagării, exceptând râurile din Dobrogea, unde au fost staționare și râurile din bazinul hidrografic Vedea, bazinele mijlocii și inferioare ale Jiului și Ialomiței, bazinele inferioare ale Oltului și Argeșului, cursul mijlociu al Timișului și cursurile inferioare ale Crasnei, Barcăului, Crișurilor și Mureșului, unde au fost în scădere.

Scurgeri importante pe versanţi, torenţi şi pâraie, viituri rapide cu efecte de inundații locale și creșteri semnificative de niveluri și debite cu depășirea **COTELOR DE APĂRARE** s-au produs pe unele râuri mici din zonele de deal și munte în special din vestul, nordul, centrul și estul țării, datorită precipitaţiilor torențiale căzute în interval sub formă de aversă, de scurtă durată, însemnate cantitativ.

Debitele se situează în general la valori în jurul și peste normalele lunare, exceptând râurile din bazinele hidrografice: Putna, Rm. Sărat, Bârlad, Jijia şi bazinul inferior al Buzăului, care se situeaza la valori cuprinse între 30-90%.

Se situează peste:

- **COTELE DE PERICOL** râul Timiș la stația hidrometrică Grăniceri (900+50)-jud.TM, iar ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară, Prut–Stânca aval (375+14)-jud.BT;

- **COTELE DE INUNDAȚIE** râurile la stațiile hidrometrice: Tur–Micula (310+26)-jud.SM, Târnava Mică – Târnăveni (320+16)-jud.MS, Bega Veche – Pischia (150)-jud.TM, Timiş–Șag (450+44)-jud.TM, Bârzava – Partoș (200+18)-jud.TM;

- **COTELE DE ATENȚIE** râurile la stațiile hidrometrice: Iza – Săcel (80+30)-jud.MM, Tur – Călineşti Oaş (350+18)-jud.SM, Tur – Turulung (360+32)-jud.SM, Crişul Alb–Ineu (500+96)-jud.AR, Crișul Alb – Chișineu Criș (600+68)-jud.AR, Matca – Seleuș (200+46)-jud.AR, Niraj – Cinta (370+38)-jud.MS, Târnava Mare – Mediaș (280+2)-jud.SB, Târnava Mică – Bălăușeri (180+35)-jud.MS, Valea Luncanilor – Chitid (240+10)-jud.HD, Cerna – Teliuc (175+2)-jud.HD, Saşa – Poieni (50+30)-jud.TM, Timiș – Lugoj (150+30)-jud.TM, Sebeș – Turnu Ruieni (250+17)-jud.CS, Sucu – Poiana Mărului (70+2)-jud.CS, Bistra – Obreja (85+35)-jud.CS, Pogăniș – Valea Pai (200+32)-jud.CS, Prut – Ungheni (460+18)-jud.IS, Prut – Prisăcani (450+25)-jud.IS.

În interval s-au situat peste: **COTELE DE ATENȚIE** râurile la stațiile hidrometrice: Someș – Valea Mare (110+6)-jud.BN, Budac – Budacu de Jos (130)-jud.BN, Nadăș – Aghireșu (100+14)-jud.CJ, Mureș – Glodeni (180)-jud.MS, Târnava Mică - Sărățeni (150+27)-jud.MS, Sovata – Sovata (150+2)-jud.MS, Covasna – Covasna (80+12)-jud.CV.

Este în vigoare **AVERTIZAREA HIDROLOGICĂ nr. 18 din 20.06.2020**.

În interval a fost emisă o **AVERTIZARE HIDROLOGICĂ** pentru fenomene imediate.

**Debitele vor fi în creștere** ca urmare a precipitaţiilor prognozate şi propagării, exceptând râurile din bazinul hidrografic Vedea, bazinul mijlociu și inferior al Jiului, bazinele inferioare ale Oltului, Argeșului, Ialomiței, unde vor fi în scădere și râurile din Dobrogea, unde vor fi relativ staționare.

Sunt posibile scurgeri importante pe versanți, torenți, pâraie, viituri rapide pe râurile mici cu posibile efecte de inundaţii locale și creșteri mai însemnate de niveluri și debite cu posibile depășiri ale **COTELOR DE APĂRARE** pe unele râuri din zonele de deal și de munte din vestul, nordul, centrul și estul țării, ca urmare a precipitaţiilor torențiale sub formă de aversă, de scurtă durată, însemnate cantitativ, prognozate.

Se vor situa peste:

- **COTELE DE PERICOL** râul Timiș la stația hidrometrică Grăniceri (900+10)-jud.TM, iar ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară, Prut–Stânca aval (375+14)-jud.BT;

- **COTELE DE INUNDAȚIE** râurile la stațiile hidrometrice: Tur–Micula (310)-jud.SM, Bega Veche – Pischia (150)-jud.TM;

- **COTELE DE ATENȚIE** râurile la stațiile hidrometrice: Tur – Turulung (360)-jud.SM, Crişul Alb–Ineu (500+10)-jud.AR, Crișul Alb – Chișineu Criș (600+60)-jud.AR, Târnava Mică – Târnăveni (250+50)-jud.MS, Târnava Mică – Blaj (320+66)-jud.AB, Timiș – Șag (300+100)-jud.TM, Bârzava – Partoș (50+140)-jud.TM, Prut – Prisăcani (450+70)-jud.IS și Drânceni (560+50)-jud.VS.

Se menține în vigoare **AVERTIZAREA HIDROLOGICĂ nr. 18 din 20.06.2020**.

**DUNĂRE**

**Debitul la intrarea în ţară (secţiunea Baziaş) în intervalul 20.06 – 21.06.2020 a fost în creștere, având valoarea de 6500 m3/s**, peste media multianuală a lunii iunie (6400 m3/s).

În aval de Porţile de Fier debitele au fost în creștere.

**Debitul la intrarea în ţară (secţiunea Baziaş) va fi în creştere (7000 m3/s).**

Pe tot sectorul, în aval de Porţile de Fier, debitele vor fi în creştere.

**2.** **Situaţia meteorologică în intervalul 20.06.2020, ora 09.00 –21.06.2020, ora 06.00**

**Administraţia Naţională de Meteorologie** (A.N.M.) a emis la data de 20.06.2020, la ora 10:00, **Avertizarea Meteorologică nr. 64**, conform căreia:

**MESAJ 1**

**- COD GALBEN:** „*În intervalul 20 iunie, ora 10:00 – 21 iunie, ora 10:00, în cea mai mare parte a țării vor fi perioade cu instabilitate atmosferică accentuată, ce se va manifesta prin frecvente descărcări electrice, averse torențiale, grindină și vijelii. Cantitățile de apă vor depăși 20...25 l/mp și pe arii restrânse 40...50 l/mp.”*

**- COD PORTOCALIU:** „*În după-amiaza zilei de sâmbătă (20 iunie) și în cursul nopții de sâmbătă spre duminică (20/21 iunie), în Moldova, Maramureș, Transilvania, Dobrogea, local în Muntenia și în nordul Crișanei, precum și în zonele montane, vor fi intervale de timp cu averse torențiale și se vor acumula cantități de apă de peste 40 l/mp și pe arii restrânse 50...80 l/mp. Vor fi și vijelii, descărcări electrice și grindină.”*

**MESAJ 2**

**- COD GALBEN:** „*În intervalul 21 iunie, ora 10:00 – 23 iunie, ora 10:00, vor fi perioade cu instabilitate atmosferică accentuată, ce se va manifesta prin frecvente descărcări electrice, averse torențiale, grindină și vijelii. Cantitățile de apă vor depăși 25...30 l/mp și pe arii restrânse 40...60 l/mp. Notă: gradul de instabilitate atmosferică se va menține accentuat în cea mai mare parte a țării și în prima jumătate a săptămânii viitoare.”*

Această **Avertizare Meteorologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, PRAHOVA, SĂLAJ, SATU MARE, SIBIU, SUCEAVA, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (39 prefecturi) - COD GALBEN (MESAJ 1);*

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, GALAŢI, HARGHITA, HUNEDOARA, IALOMIŢA, IAŞI, MARAMUREŞ, MUREŞ, NEAMŢ, PRAHOVA, SĂLAJ, SATU MARE, SIBIU, SUCEAVA, TIMIŞ, TULCEA, VASLUI, VRANCEA (33 prefecturi)- COD PORTOCALIU (MESAJ 1);*

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (42 prefecturi) - COD GALBEN (MESAJ 2).*

**ÎN ŢARĂ**

Vremea a fost, în general, instabilă. Cerul a fost variabil în Oltenia, vestul și sud-vestul Munteniei și a prezentat înnorări temporar accentuate în celelalte regiuni. Au fost averse și descărcări electrice în cea mai mare parte a Moldovei, Transilvaniei și Dobrogei, local în Maramureș, Muntenia și izolat în celelalte regiuni. Ploile au avut și caracter torențial, iar în intervale scurte de timp sau prin acumulare, cantitățile de apă au depăși local 15...25 l/mp și izolat 40...60 l/mp (până la 71 l/mp la Botoșani). Conform datelor colectate din surse externe, s-a consemnat grindină de mici dimensiuni pe raza județelor Botoșani și Mureș. Vântul a suflat slab și moderat, cu intensificări de scurtă durată în timpul ploilor, iar vijelie s-a produs pe raza localității Medgidia. Temperaturile maxime au fost cuprinse între 19 grade la Ocna Șugatag și 31 de grade la Mangalia. La ora 06.00 se înregistrau valori termice cuprinse între 9 grade la Miercurea Ciuc și 21 de grade la Gura Portiței și Constanța-DIG.

***Observații:*** *de ieri de la ora 06.00 au fost în vigoare 10 mesaje pentru fenomene meteorologice periculoase imediate:*

*- 7 mesaje cod roșu, dintre care 6 de SRPV Bacău și 1 de SRPV Sibiu;*

*- 3 mesaje cod portocaliu, dintre care 2 emise de SRPV Sibiu și 1 de SRPV Timișoara.*

**LA BUCUREŞTI**

Vremea a fost apropiată de normalul termic al perioadei, cu o temperatură maximă de 29 de grade la Băneasa și de 30 de grade la Afumați și Filaret. Cerul a fost variabil, cu înnorări temporar accentuate seara și noaptea, când s-au semnalat averse și descărcări electrice. La stațiile meteorologice s-au înregistrat cantități de apă de până la 16 l/mp (Băneasa). Vântul a suflat slab și moderat. La ora 06 se înregistrau 17 grade la Filaret și Băneasa și 19 grade la Afumați.

**3. Prognoza meteorologică în intervalul 21.06.2020, ora 09.00 –22.06.2020, ora 09.00**

**ÎN ŢARĂ**

Gradul de instabilitate atmosferică va fi accentuat. În vestul, nordul, centrul, estul, sud-estul țării și pe arii relativ restrânse în rest, vor fi perioade cu înnorări, averse, descărcări electrice, intensificări de scurtă durată ale vântului și pe spații mici vijelii și grindină. Ploile vor avea mai ales caracter torențial, iar cantitățile de apă vor depăși 20...25 l/mp

și pe arii restrînse 40...60 l/mp. Temperaturile maxime vor fi cuprinse între 20 și 29 de grade, iar cele minime între 12 și 20 de grade.

**LA BUCUREŞTI**

Vremea va fi în general instabilă. Cerul va fi variabil, iar cu o probabilitate mai mare după-amiaza și seara, vor fi perioade cu înnorări, averse, descărcări electrice, intensificări de scurtă durată ale vântului și posibil grindină. Temperatura maximă va fi de 27...28 de grade, iar cea minimă de 14...16 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

***Administrația Națională „Apele Române”*** informează că, în urma unor sesizări pe rețelele de socializare privind modificarea aspectului apei pârâului Iaz, în zona localității Bălești, județul Gorj, reprezentanții S.G.A. Gorj s-au deplasat pe teren, la data de 20.06.2020, pentru verificarea celor semnalate. Vizual, s-a constatat creșterea turbidității apei pârâului Iaz. În acest sens, au fost prelevate probe de apă, pentru efectuarea analizelor de laborator, din următoarele secțiuni:

- pârâul Iaz – zona gospodăriei de apă Bălești (în spatele primăriei);

- pârâul Iaz – pod DN 67 Tg-Jiu-Motru (intrare comuna Bălești);

- pârâul Iaz – aval evacuare SC Polaris Mediu SRL cca. 20 m;

- pârâul Iaz – amonte evacuare SC Polaris Mediu SRL cca. 20 m;

- evacuare generală SC Polaris Mediu SRL.

Se va reveni cu informații suplimentare.

***Administrația Națională „Apele Române”*** revine cu informații despre evacuarea de apă cu nămol, de la stația de epurare a SC Fibrex Nylon SA, în canalul UHE Bistrița, semnalată în data de 19.06.2020, la ora 16:50, în zona localității Roznov, județul Neamț.

Rezultatele analizelor, pentru probele de apă prelevate, se prezintă astfel:

 Secțiuni / indicatori pH NH4 Azotiți CCOCr Azotați Suspensii

 data recoltării unit.pH mg/lNH4 mgNO2/l mg/l mgNO3/l mg/l

1. Evacuare ape uzate

 SC Fibrex 7.8 0.383 0.153 76.80 4.173 204

2. r. Bistrița-canal

 UHE Zănești 7.8 1.517 - 19.2 - -

3. r. Bistrița-aval evacuare

 pod canal UHE Zănești 7.8 0.256 - 71.04 - -

În urma analizării probelor de apă de către Laboratorul de Calitate a Apei S.G.A. Neamț și a interpretării rezultatelor acestora, rezultă că apele din canalul UHE Bistrița, aval de CHE Roznov, se încadrează în starea de calitate bună.

**2.3. Pe Marea Neagră**

***Administrația Națională „Apele Române”*** revine cu informații privind fenomenul de poluare din data de 19.06.2020, din Marea Neagră – 9 mile travers cu Portul Constanța.

În urma survolului aeronavei OSPREY 1, din data de 20.06.2020, în punctele de coordonate 44o.10’12’’N, 28o.53’.50’’E - la cca. 9 mile travers cu Portul Constanța, nu au fost observate urme de poluare. S-a primit de la EMSA, în cursul dimineții, imaginea satelitară (ID 2006200023) fără urme de poluare. Este posibil ca pata de poluare sub formă de irizații să se fi dispersat în mod natural.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

***Garda Națională de Mediu - Comisariatul Județean Teleorman*** informează despre producerea, la data de 20.06.2020, la ora 11:00, unei poluări accidentale cu țiței și apă de zăcământ a solului, în zona localității Vătași, comuna Poeni, județul Teleorman, în urma unei avarii la conducta magistrală de țiței și apă de zăcămant de la Parc 16 Ștefan cel Mare la Stația de colectare, separare și distribuție a țițeiului Poeni. A fost afectată o suprafață de 3000 mp de teren cultivat cu floarea soarelui. S-au luat următoarele măsuri: s-a oprit pomparea, s-a vidanjat fluidul scurs și s-a izolat conducta, s-a acționat pentru îndepărtarea produsului petrolier scurs, precum și a apelor meteorice amestecate cu fluid de extracție.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

**DIRECȚIA DE COMUNICARE, TRANSPARENȚĂ ȘI IT**